Student vas vir spoedŉ Student is in hegtenis geneem nadat hy teen 200km/h in ŉ 120km-sone vasgetrek is op die N4 buite Brits in Noordwes. ŉ Woordvoerder van die provinsiale verkeersdepartement, Lesiba Moses Kgwele, sê die 22-jarige man het ŉ BMW 330i gery met Gauteng-nommerplate. “Die man is glo ŉ student en het van Sun City na Laudium gery saam met sy vriendin en nog ŉ paartjie.” Kgwele sê die man is by die Brits-polisiestasie in aanhouding en sal na verwagting Dinsdag in die Brits landdroshof verskyn.